Antanas Kučinskas (1968)

Antanas Kučinskas (g. 1968 m. spalio 20 d. Ukmergėje) – Lietuvos kompozitorius, pedagogas, humanitarinių mokslų daktaras.

 Biografija 
1984 m. mokėsi fortepijono Ukmergės Meno Mokykloje, o 1988 m. baigė muzikos teorijos-kompozicijos studijas Vilniaus Juozo Tallat-Kelpšos Konservatorijoje. 1993 m. baigė Lietuvos muzikos akademijos V. Barkausko kompozicijos klasę, 1995 m. stažavo jaunųjų kompozitorių kursuose Apeldurne (Olandija). 1997–2001 m. studijavo LMTA doktorantūroje, 2001 m. sėkmingai apgindamas humanitarinių mokslų daktaro disertaciją tema "Komponavimo principai šiuolaikinėje lietuvių kompozitorių kūryboje". 

1991–1999 m. dėstė šiuolaikinės muzikos istoriją Vilniaus konservatorijoje. 1993–1998 m. dirbo Lietuvos nacionalinio dramos teatro garso režisieriumi, o nuo 1998 m. iki 2012 m. – šio teatro muzikos dalies vedėjas. Nuo 2007 m. - Lietuvos muzikos ir teatro akademijos lektorius, nuo 2011 m. docentas, nuo 2015 m.  profesorius, dėstantis kino muziką nacionalinėje kino mokykloje ir muzikines disciplinas meno doktorantūros studijose. 2018 m. pagal Fulbright programą stažavosi JAV, Rhode Island College. 2018–2023 Lietuvos simfoninio pučiamųjų orkestro vadovas. 2009–2024 m. buvo Lietuvos kompozitorių sąjungos tarybos narys, 2020–2024 m. – Lietuvos autorių teisių gynimo asociacijos tarybos narys. 2017-2021 m. Lietuvos muzikos ir teatro akademijos senato narys.

 Kūryba 
Sukūrė muziką daugiau kaip 30 dramos spektaklių. Muzikoje susipina instrumentinės teatro ir naujojo paprastumo tendencijos, vartojama modalinė, repetityvinė technika, perkūrimo, perdirbimo principas. 2012 m. publikavo knygą "Teatro ir kino muzika. Teorinės medžiagos konspektas". 

Svarbiausi kūriniai:

• Saulės lietus (2021-2023), simfoniniam pučiamųjų orkestrui, atl. Lietuvos simfoninis pučiamųjų orkestras

• Smėlio laikrodis (2022), kameriniam orkestrui ir sopranui, atl. VDU kamerinis orkestras

• Dance Macabre (2020), atl. Klaipėdos pučiamųjų kvintetas, choras „Aukuras, karilijoninkas K. Kačinskas

• Muzikėčios pagal Kristijoną Donelaitį „Apie žvėris ir žmones“ (2014) kameriniam ansambliui ir skaitovui, atl. aktorius Andrius Bialobžeskis ir ansamblis “Vilniaus arsenalas”

• Opera vaikams „Žvaigždžių opera“ (2015), atl. Valstybinis Klaipėdos muzikinis teatras, libreto autorius Daiva Čepauskaitė, rež. Ramūnas Kaubrys

• Opera vaikams „Makaronų opera“ (2013), atl. Valstybinis Klaipėdos muzikinis teatras (nominacija ir apdovanojimas Klaipėdos miesto „Padėkos kaukės“ prizu), libreto autorius Daiva Čepauskaitė, rež. Ramūnas Kaubrys

• Opera vaikams „ Bulvinė pasaka“ (2007), atl. Valstybinis Klaipėdos muzikinis teatras, libreto autorius Daiva Čepauskaitė, rež. Ramūnas Kaubrys ( 2008 „Auksinis scenos kryžius“ kūrybinei grupei už geriausią darbą teatro vaikams srityje)

• Kantičkų kantata „Giesmės apie smertį“ (2007), tekstas B. Mar, kantičkų, atl. choras „Aidija“

• Out of Čiurlionis (2007), atl. styg. kvartetas „Chordos”, elektornika

• Looped & Unlooped (2005), bigbendui

• Kilpų katalogas/Index nodorum, (2004), elektronikai

• Loop in d – minor (2004), fort. trio, atl. „Trio Kaskados“, „Armonų Trio“.

• Lietuvoje (2003/2012), atl. Martynas Levickis (akordeonas) ir Valstybinis Vilniaus kvartetas

• Užburtoji fleita (1996), fleitai ir fonogramai, Kathryn Thomas tarptautinio kompozicijos konkurso Londone premija, Lietuvos kompozitorių sąjungos Muzikos fondo premija

 Šaltiniai 

Kategorija:Lietuvos kompozitoriai
Kategorija:Lietuvos kultūros veikėjai